ಬೆಲ್‌ ದೂರವಾಣಿ ಕಂಪನಿಯು ಸ್ಥಾಪನೆಗೊಂಡ ಕೆಲವು ದಿನಗಳ ನಂತರ, ೧೮೭೭ರ ಜುಲೈ ೧೧ರಂದು, ಕೇಂಬ್ರಿಜ್‌‌‌ನಲ್ಲಿನ ಹಬಾರ್ಡ್‌ ಎಸ್ಟೇಟ್‌ ಪ್ರದೇಶದಲ್ಲಿ ಮಾಬೆಲ್‌ ಹಬಾರ್ಡ್ (೧೮೫೭–೧೯೨೩) ಎಂಬಾಕೆಯನ್ನು ಬೆಲ್‌ ಮದುವೆಯಾದ. ತಾನು ಹೊಸದಾಗಿ ನಿರ್ಮಿಸಿದ ಬೆಲ್‌ ಟೆಲಿಫೋನ್‌ ಕಂಪನಿಯಲ್ಲಿ ತಾನು ಹೊಂದಿದ್ದ ೧,೪೯೭ ಷೇರುಗಳ ಪೈಕಿ ೧,೪೮೭ ಷೇರುಗಳನ್ನು ತನ್ನ ವಧುವಿಗೆ ವರ್ಗಾಯಿಸಿದ್ದು ಅವಳಿಗೆ ಆತ ನೀಡಿದ ಮದುವೆಯ ಉಡುಗೊರೆಯಾಗಿತ್ತು. ಅದಾದ ಕೆಲದಿನಗಳ ನಂತರ, ನವವಿವಾಹಿತರು ಯುರೋಪ್‌ನಲ್ಲಿ ಒಂದು ವರ್ಷ ಅವಧಿಯ ಮಧುಚಂದ್ರಕ್ಕೆ ತೆರಳಿದರು. ಆ ವಿಹಾರದ ಅವಧಿಯಲ್ಲಿ, ಕೈಯಿಂದ ಮಾಡಿದ ತನ್ನ ದೂರವಾಣಿಯ ಮಾದರಿಯೊಂದನ್ನು ಅಲೆಕ್‌ ತನ್ನೊಂದಿಗೆ ತೆಗೆದುಕೊಳ್ಳುವ ಮೂಲಕ ಅದನ್ನೊಂದು "ಕಾರ್ಯನಿರತ ರಜಾದಿನ"ವನ್ನಾಗಿಸಿದ. ಸಾಕಷ್ಟು ವರ್ಷ ಮುಂಚಿತವಾಗಿಯೇ ಪ್ರೇಮಯಾಚನೆಯು ಶುರುವಾಗಿತ್ತಾದರೂ, ಮದುವೆಗೆ ಮುಂಚಿತವಾಗಿ ಆರ್ಥಿಕವಾಗಿ ಹೆಚ್ಚು ಸದೃಢವಾಗುವವರೆಗೂ ಅಲೆಕ್ಸಾಂಡರ್ ಕಾದಿದ್ದ. ದೂರವಾಣಿಯು ಒಂದು "ದಿಢೀರ್‌" ಯಶಸ್ಸಿನಂತೆ ಕಾಣಿಸಿತಾದರೂ, ಆರಂಭದಲ್ಲಿ ಅದೊಂದು ಲಾಭದಾಯಕ ಉದ್ಯಮವಾಗಿರಲಿಲ್ಲ ಮತ್ತು ೧೮೯೭ರ ನಂತರದವರೆಗಿನ ಬೆಲ್‌ನ ಪ್ರಮುಖ ಆದಾಯಗಳು ಉಪನ್ಯಾಸಗಳಿಂದ ಬರುತ್ತಿದ್ದವು. ಆತನ ಮುಂಚಿನ ಚಿರಪರಿಚಿತ ಹೆಸರಾದ "ಅಲೆಕ್‌" ಎಂಬುದರ ಬದಲು "ಅಲೆಸ್‌" ಎಂಬ ಹೆಸರನ್ನು ಅವನು ಬಳಸಬೇಕೆಂಬ ಒಂದು ರೂಢಿಯಲ್ಲದ ಒತ್ತಾಯಪೂರ್ವಕ ಕೋರಿಕೆಯು ಅವನ ಭಾವೀಪತ್ನಿಯಿಂದ ಬಂತು. ೧೮೭೬ರಿಂದ ಆತ ತನ್ನ ಹೆಸರಿನ ಸಹಿಯನ್ನು, "ಅಲೆಸ್‌ ಬೆಲ್‌" ಎಂದೇ ಮಾಡುತ್ತಿದ್ದ. ಅವರಿಗೆ ನಾಲ್ಕು ಮಕ್ಕಳಾದವು. ಎಲ್ಸೀ ಮೇ ಬೆಲ್‌ (೧೮೭೮–೧೯೬೪) ಎಂಬ ಮಗಳು ನ್ಯಾಷನಲ್‌ ಜಿಯಾಗ್ರಫಿಕ್‌ ಖ್ಯಾತಿಯ ಗಿಲ್ಬರ್ಟ್‌ ಗ್ರಾಸ್‌ವೆನರ್‌‌ ಎಂಬಾತನನ್ನು ಮದುವೆಯಾದಳು. ಮಾರಿಯನ್‌ ಹಬಾರ್ಡ್‌ ಬೆಲ್‌ (೧೮೮೦–೧೯೬೨) ಎಂಬುವವಳು ಎರಡನೆಯ ಮಗಳಾಗಿದ್ದು, "ಡೈಸಿ" ಎಂಬ ಹೆಸರಿನಿಂದ ಅವಳು ಉಲ್ಲೇಖಿಸಲ್ಪಡುತ್ತಿದ್ದಳು. ಇನ್ನಿಬ್ಬರು ಗಂಡುಮಕ್ಕಳು ಶೈಶವಾವಸ್ಥೆಯಲ್ಲೇ ತೀರಿಕೊಂಡರು. ಬೆಲ್‌ನ ಮಾವನು ವಾಷಿಂಗ್ಟನ್‌‌, D.C.ಯಲ್ಲಿ ಒಂದು ಮನೆಯನ್ನು ೧೮೮೦ರಲ್ಲಿ ಕೊಳ್ಳುವವರೆಗೂ ಬೆಲ್‌ ಕುಟುಂಬದ ಮನೆಯು ಮ್ಯಾಸಚೂಸೆಟ್ಸ್‌‌‌ನ ಕೇಂಬ್ರಿಜ್‌‌ನಲ್ಲಿ ನೆಲೆಗೊಂಡಿತ್ತು, ಮತ್ತು ನಂತರ ೧೮೮೨ರಲ್ಲಿ ಬೆಲ್‌ ಕುಟುಂಬಕ್ಕಾಗಿದ್ದ ಅದೇ ನಗರದಲ್ಲಿನ ಬ್ರೋಹೆಡ್‌ ಮ್ಯಾನ್ಷನ್‌ ಎಂಬಲ್ಲಿ ಅವರ ಮನೆಯು ನೆಲೆಗೊಂಡಿದ್ದರಿಂದ, ಸ್ವಾಮ್ಯದ ಹಕ್ಕುಪತ್ರದ ವಿವಾದಗಳೂ ಸೇರಿದಂತೆ ನ್ಯಾಯಾಲಯದ ಹಲವಾರು ಪ್ರಕರಣಗಳಲ್ಲಿ ಅವನು ಪಾಲ್ಗೊಳ್ಳುವ ಸಮಯದಲ್ಲಿ ಅವನೊಂದಿಗೆ ಇರಲು ಕುಟುಂಬಕ್ಕೆ ಸಾಧ್ಯವಾಗುತ್ತಿತ್ತು.
ಸ್ಕಾಟ್ಲೆಂಡ್‌ನಲ್ಲಿನ ತನ್ನ ಆರಂಭಿಕ ಜೀವನದಾದ್ಯಂತದ ಅವಧಿಯವರೆಗೆ ಮತ್ತು ನಂತರ ೧೮೮೨ರಲ್ಲಿ ಅವನು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಓರ್ವ ರಾಷ್ಟ್ರೀಯನನ್ನಾಗಿಸಲ್ಪಟ್ಟ ನಾಗರಿಕನಾಗುವ ತನಕ ಕೆನಡಾದಲ್ಲಿದ್ದ ಅವಧಿಯವರೆಗೆ, ಬೆಲ್‌ ಓರ್ವ ಬ್ರಿಟಿಷ್‌ ಆಶ್ರಿತನಾಗಿದ್ದ. ೧೯೧೫ರಲ್ಲಿ, ತನ್ನ ಸ್ಥಾನಮಾನದ ಸ್ವರೂಪವನ್ನು ಆತ ಹೀಗೆ ವಿವರಿಸಿದ: ""ನಾನು ಎರಡು ದೇಶಗಳಿಗೆ ರಾಜನಿಷ್ಠೆಯನ್ನು ಪ್ರತಿಪಾದಿಸುವ ಮಿಶ್ರಜನಾಂಗದ ಅಮೆರಿಕನ್ನರ ಪೈಕಿ ಒಬ್ಬನಲ್ಲ."" ಈ ಘೋಷಣೆಯ ಹೊರತಾಗಿಯೂ, ಬೆಲ್‌ನನ್ನು ಕೆನಡಾ, ಸ್ಕಾಟ್ಲೆಂಡ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಓರ್ವ "ಸ್ಥಳೀಯ ಮಗ" ಎಂಬ ರೀತಿಯಲ್ಲೇ ಪ್ರತಿಪಾದಿಸುತ್ತಾ ಬಂದಿವೆ. ೧೮೮೫ರ ವೇಳೆಗೆ, ಒಂದು ಹೊಸ ಬೇಸಿಗೆ ಏಕಾಂತ ಸ್ಥಳವು (ಆಶ್ರಯಧಾಮ) ಪರಿಗಣಿಸಲ್ಪಟ್ಟಿತು‌. ಆ ಬೇಸಿಗೆಯಲ್ಲಿ, ನೋವಾ ಸ್ಕಾಟಿಯಾದಲ್ಲಿನ ಕೇಪ್‌ ಬ್ರೆಟನ್‌ ದ್ವೀಪದಲ್ಲಿ ಬೆಲ್‌ ರಜಾಕಾಲದ ವಿಹಾರವೊಂದರಲ್ಲಿ ತೊಡಗಿಕೊಂಡು, ಬ್ಯಾಡೆಕ್‌ ಎಂಬ ಸಣ್ಣ ಹಳ್ಳಿಯಲ್ಲಿ ತನ್ನ ಸಮಯವನ್ನು ಕಳೆದ. ೧೮೮೬ರಲ್ಲಿ ಹಿಂದಿರುಗಿದ ಮೇಲೆ, ಬ್ಯಾಡೆಕ್‌ನಿಂದ ಅಡ್ಡಲಾಗಿರುವ ಭೂಶಿರವೊಂದರ ಮೇಲೆ ಒಂದು ತೋಟವನ್ನು ನಿರ್ಮಿಸಲು ಬೆಲ್‌ ಪ್ರಾರಂಭಿಸಿದ. ಇದು ಬ್ರಾಸ್‌ ಡಿ'ಓರ್‌ ಸರೋವರವನ್ನು ಮೇಲಿದ್ದುಕೊಂಡು ನೋಡುವಂತಿತ್ತು. ೧೮೮೯ರ ವೇಳೆಗೆ, "ದಿ ಲಾಡ್ಜ್‌" ಎಂದು ಹೆಸರಿಸಲಾದ ಒಂದು ದೊಡ್ಡದಾದ ಮನೆಯು ಸಂಪೂರ್ಣಗೊಂಡಿತು ಮತ್ತು ಎರಡು ವರ್ಷಗಳ ನಂತರ, ಒಂದು ಹೊಸ ಪ್ರಯೋಗಾಲಯವನ್ನು ಒಳಗೊಂಡಂತೆ ಕಟ್ಟಡಗಳ ಒಂದು ಬೃಹತ್‌ ಸಂಕೀರ್ಣವು ಪ್ರಾರಂಭವಾಯಿತು. ಇದಕ್ಕೆ ಬೆಲ್‌ ಬೀನ್‌ ಬ್ರೀಗ್‌ (ಗೇಲಿಕ್‌: "ಸುಂದರ ಪರ್ವತ" ) ಎಂದು ಹೆಸರಿಟ್ಟ. ಇದು ಅಲೆಕ್‌ನ ಹಿಂದಿನವರ ಸ್ಕಾಟಿಷ್‌ ಬೆಟ್ಟದ ಸೀಮೆಗಳ ಹೆಸರಾಗಿತ್ತು. ತನ್ನ ಅಂತಿಮ ವರ್ಷಗಳನ್ನು, ಮತ್ತು ಅವನ ಅತ್ಯಂತ ಉತ್ಪಾದಕ ವರ್ಷಗಳ ಪೈಕಿ ಕೆಲವು ವರ್ಷಗಳನ್ನು ವಾಷಿಂಗ್ಟನ್‌‌, D.C. ಹಾಗೂ ಬೀನ್‌ ಬ್ರೀಗ್ ಈ ಎರಡೂ ವಾಸಸ್ಥಾನಗಳಲ್ಲೂ ಕಳೆದ. ವಾಷಿಂಗ್ಟನ್‌‌, D.C.ಯ ನಿವಾಸದಲ್ಲಿ ಅವನು ತನ್ನ ಕುಟುಂಬದೊಂದಿಗೆ ಆರಂಭದಲ್ಲಿ ವರ್ಷದ ಬಹುಕಾಲ ನೆಲೆಸಿದ್ದ.

ತನ್ನ ಜೀವನದ ಅಂತ್ಯದವರೆಗೆ, ಬೆಲ್‌ ಮತ್ತು ಅವನ ಕುಟುಂಬದ ಸದಸ್ಯರು ಎರಡೂ ಮನೆಗಳ ನಡುವೆ ಪರ್ಯಾಯವಾಗಿ ಬದಲಾಯಿಸುತ್ತಿದ್ದರು. ಆದರೆ, ನಂತರದ ೩೦ ವರ್ಷಗಳಲ್ಲಿ "ಬೀನ್‌ ಬ್ರೀಗ್‌" ಮನೆಯು ಒಂದು ಬೇಸಿಗೆಯ ಮನೆಗಿಂತ ಹೆಚ್ಚಿನದೇ ಆಗಿಹೋಯಿತು. ಏಕೆಂದರೆ, ಬೆಲ್‌ ತನ್ನ ಪ್ರಯೋಗಗಳಲ್ಲಿ ತುಂಬಾ ತಲ್ಲೀನನಾಗಿದ್ದರಿಂದ ಅದು ಅವನ ವಾರ್ಷಿಕ ಉಳಿಯುವಿಕೆಗಳನ್ನು ಇನ್ನೂ ದೀರ್ಘಯುತವಾಗಿಸಿದ್ದವು. ಮಾಬೆಲ್‌ ಹಾಗೂ ಅಲೆಕ್‌ ಇಬ್ಬರೂ ಬ್ಯಾಡೆಕ್‌ ಸಮುದಾಯದಲ್ಲಿ ಸೇರಿಹೋಗಿದ್ದರು ಮತ್ತು ಅಲ್ಲಿನ ಹಳ್ಳಿಗರು ಅವರನ್ನು "ತಮ್ಮವರೆಂದೇ" ಪರಿಗಣಿಸಿ ಸ್ವೀಕರಿಸಿದ್ದರು. ೧೯೧೭ರ ಡಿಸೆಂಬರ್‌ ೬ರಂದು ಹ್ಯಾಲಿಫ್ಯಾಕ್ಸ್‌ ಸ್ಫೋಟವು ಸಂಭವಿಸಿದಾಗ, ಬೆಲ್‌ ಕುಟುಂಬದ ಸದಸ್ಯರು ಇನ್ನೂ "ಬೀನ್‌ ಬ್ರೀಗ್‌‌" ನಲ್ಲಿನ ಮನೆಯಲ್ಲೇ ಇದ್ದರು. ಹ್ಯಾಲಿಫ್ಯಾಕ್ಸ್ ಸ್ಫೋಟದ ಬಲಿಪಶುಗಳಿಗೆ ನೆರವಾಗುವಲ್ಲಿ ಅಲ್ಲಿನ ಸಮುದಾಯವನ್ನು ಮಾಬೆಲ್‌ ಮತ್ತು ಅಲೆಕ್‌ ಇಬ್ಬರೂ ಕಾರ್ಯಾಚರಣೆಗೆ ಸನ್ನದ್ಧಗೊಳಿಸಿದರು.

ಧ್ವನಿಯೊಂದಿಗಿನ ಮೊದಲ ಪ್ರಯೋಗಗಳು
ಕೌಟುಂಬಿಕ ಜೀವನ
ಪೂರ್ವಾರ್ಜಿತ ಆಸ್ತಿ ಹಾಗೂ ಮನ್ನಣೆಗಳು
ಶಿಕ್ಷಣ